
PRESCRIPCIONS TÈCNIQUES DEL CONTRACTE DE GESTIÓ DE LA BOTIGA DE LA FESTA MAJOR DE PREMIÀ DE MAR

1. Objecte del contracte i objectius

[bookmark: _Hlk126312055]Aquest plec té per objecte l’adjudicació del contracte dels serveis corresponents a la gestió del servei de la botiga de la Festa Major per procediment obert.

L'objecte del contracte és la prestació del servei gestió i d'atenció al públic presencial de la botiga de Festa Major de Premia de Mar, així com la gestió i atenció al públic de la venda per internet per poder vendre productes (mocadors, samarretes, banderes, barrets, dessuadores, tiquets, etc.) de l’Ajuntament de Premià de Mar i de les diferents entitats, si s’escau. L’espai serà el vestíbul del Centre Cívic de Premià e Mar (Esperança, 19). En tot cas, l’Ajuntament pot decidir canviar la ubicació per causes justificades.

Així mateix, caldrà ocupar-se de la recepció dels estocs de l’Ajuntament i de cada una de les entitats festives si s’escau,  així com del seu posterior retorn, un cop quadrades les quantitats entrants i les quantitats sortints segons les vendes. Cada nit, un cop tancada la botiga, serà imprescindible quadrar els números de la caixa i enviar al responsable de l'Ajuntament els números i vendes diaris.

Un cop acabada la Festa Major, caldrà presentar tota la documentació necessària i la liquidació econòmica proposada segons les vendes dels dies oberts al públic i de les vendes realitzades per internet, així com realitzar les transferències a l’Ajuntament de Premià de Mar i a cada una de les entitats un cop totes hagin estat informades i la regidoria de festes de l’Ajuntament de Premià de Mar hagi donat el seu consentiment a la liquidació.

2. Destinataris dels serveis

El projecte va destinat a tots els públics.  

3. Característiques del servei a prestar

És objecte d’aquest contracte contractar els serveis d’una empresa que s’encarregui de la gestió del servei de venta de la botiga de la Festa Major.

L’Ajuntament de Premià de Mar no disposa  de recursos personals ni materials suficients per a la gestió d’aquesta tipologia d’elements i per això es proposa realitzar la contractació d’aquest servei i el corresponent subministrament. 

L’objecte del contracte de serveis està compost de les prestacions i subprestacions següents:

· L'empresa adjudicatària haurà de gestionar la botiga de Festa Major amb els recursos humans i tècnics contractats, d'acord al contracte. Abans de començar el servei, s’haurà d’haver reunit amb l’Ajuntament per acordar tots els temes referents a la liquidació dels ingressos.
· L’Ajuntament disposa d’un programa de venda de productes per tal de poder tenir el llistat diari de vendes realitzades.
· L'empresa adjudicatària podrà utilitzar l'espai objecte del contracte i les instal·lacions, amb l'única finalitat d'oferir a la ciutadania el servei de venda de productes de Festa Major i sempre atenent al nombrós públic de manera professional, educada i correcte.
· L’empresa adjudicatària s’haurà de poder dirigir al públic en català i castellà. 
· Un cop oberta la botiga, l'empresa adjudicatària vendrà els productes d'acord al preu estipulat per les entitats festives, i els productes de l’Ajuntament al cost que estableixen les Ordenances Fiscals vigents.
· A més de la venda en efectiu, es facilitarà la venda a través de targeta de dèbit / crèdit a través de la instal·lació de mínim 1 datàfon sense fil adherit al número de compte de l’empresa adjudicatària del contracte. També caldrà que disposi d’una caixa per als cobraments en efectiu dels productes venuts. Tant el datàfon com la caixa registradora hauran d’estar preparades a l’espai dos dies abans de l’obertura de la botiga de la Festa Major.
· Abans de l'obertura de la Botiga, i amb l'antelació suficient l’Ajuntament ha de lliurar a la persona responsable de la botiga el material que volen posar a la venda, suficientment acreditat amb un document/acta de lliurament on estigui inventariat amb detall el número de material, model i preu, i que es signarà per part del representant legal de l'entitat i per part de l'empresa. L’empresa haurà de donar conformitat al recompte dels productes.
· Al final de cada jornada de treball, l'empresa adjudicatària haurà de fer el recompte econòmic dels ingressos, tant de venda en diners en efectiu com en targeta i facilitar l'estat econòmic de venda diària al responsable de l'Ajuntament.
· Cada jornada de treball, l'empresa recollirà els diners de caixa en efectiu. L’Ajuntament no es farà responsable de pèrdues o robatoris dels diners dins de la botiga.
· Abans dels 15 dies posteriors al tancament de la botiga, l'empresa adjudicatària ha d'haver inventariat els productes no venuts, fer la devolució, amb una acta on s'especificarà el número de productes venuts i retornats, així com l'import que li correspon a l'entitat per les vendes efectuades.
· Aquesta acta estarà signada per l'empresa adjudicatària, pel representant legal de cadascuna de les entitats i per part de l'Ajuntament pel responsable del contracte com a acceptació de la gestió efectuada.
· Durant aquests 15 dies posteriors també es farà el tancament comptable de la venda dels productes tant en efectiu com a través de targeta i s’informarà a l’Ajuntament dels imports que li corresponen.
· Un cop tancat el càlcul de la liquidació per part de l’empresa i després d’haver informat dels imports que li corresponen, caldrà realitzar els ingressos als comptes de cada una de les entitats. Igualment caldrà fer-ho al compte de l’Ajuntament pels ingressos aconseguits dels productes venuts de la Festa Major abans del 30 de juliol de l’any en curs.
· En cas que no quadri, el material recepcionat inicialment, els ingressos i el material inventariat i retornat, l'empresa adjudicatària haurà d'assumir el cost de la diferència, que s’ingressarà en el compte de l’Ajuntament.
· No es podrà emetre factura pel servei realitzat fins el tancament de la liquidació.
· La distribució horària entre el personal i el quadrant de funcions i tasques anirà a càrrec de l’empresa adjudicatària, sempre informant prèviament a la regidoria de festes de l’Ajuntament.
· El sou dels treballadors i les treballadores de la Botiga s’ha d’adequar obligatòriament a les categories existents al Conveni del Sector de l’Oci i el Lleure.
· L’empresa adjudicatària haurà de disposar de personal suplent amb la formació i l’experiència suficients per poder substituir les persones que prestin els serveis objecte del contracte en supòsits de vacances, absències i/o malalties.
· Per la venda per internet, l’Ajuntament donarà el programari i l’empresa adjudicatària haurà de tenir en compte el següent.
· Introduir la informació a la web de venda per internet (quantitats, talles, fotografies, preus, ...).
· En cas que es faci reserva de samarretes, haurà de portar el control de les comandes rebudes i tenir-les preparades en la data que indiqui la regidoria de festes


4. Recursos humans

El servei de gestió i atenció al públic presencial de la botiga de Festa Major així com la gestió i atenció al públic de la venda per internet comprèn tot el conjunt de personal necessari per dur a terme totes les gestions i treballs per desenvolupar correctament les indicacions reflectides en aquest plec.
La botiga té un volum de negoci elevat i concentrat en 10 dies. És per això que l’afluència de consumidors a la botiga és massiva. Atenent al fet que per executar el contracte l'element principal és la mà d'obra, cal dir que tenint en compte les operacions diàries que es fan, dins de l'horari exigit, per tal que es gestioni de forma correcta el contracte i l'atenció sigui àgil i eficient, es requereix un mínim de 2 persones durant 7 dies i un mínim d’una durant 3 dies.
· 1 persones per a la realització de les tasques del personal de la botiga durant la Festa Major i de preparar les comandes en la botiga on line, si s’escau.
· 1 persona coordinadora de la botiga que serà responsable dels quadraments de caixa i també farà atenció i venda a la botiga durant l’horari d’obertura.

Descripció del personal de botiga i tasques

Un/a Coordinador/a d’activitats (coordinador/a de la botiga) amb  les funcions següents:

· Fer-se càrrec de coordinar el personal de la botiga i els seus horaris.
· Mantenir les relacions amb les diverses entitats festives i amb el responsable de l'Ajuntament.
· Recepcionar prèviament el material que s'ha de posar a la venda, proporcionat per el responsable de l'Ajuntament.
· Cada cop que manqui material, ho haurà de comunicar al/s responsable/s corresponent/s.
· Fer el recompte econòmic dels ingressos al finalitzar les jornades de treball, tant de venda en diners en efectiu com en targeta.
· Lliurar còpia diària de venda de caixa i dels productes venuts als responsables.
· Lliurar els documents amb l'estat i situació de la venda de productes als responsables, un cop tancada la botiga.
· Retornar el material al responsable de l'Ajuntament, amb la relació de productes no venuts, un cop tancada la botiga.
· Atenció al públic i gestió de venda.
· Responsable de vetllar pels productes de venda de la botiga i del bon funcionament de la mateixa i de les vendes.
· Establir la relació amb les entitats i fer el recompte econòmic juntament amb el responsable de botiga.
· Vetllar pels productes de magatzem i manteniment dels productes en les prestatgeries.
· [bookmark: _Hlk126738035]Recepcionar i preparar el material de venda previ a la botiga i recompte del material no venut, un cop tancada la botiga.
· Condicionar la sala i preparar el material de venda previ a la botiga.

Monitor/a de lleure (Venedors/es), amb les funcions següents:
· Atendre al públic durant l'obertura de la botiga.
· Encarregar-se de vendre els productes durant els dies d'obertura de la botiga.

Una persona monitor/a de lleure (responsable de la gestió de la venda per internet)
· Recollir les comandes rebudes per la web i preparar-les
· Entrega del material venut per internet durant els dies establerts
· Gestionar les reclamacions produïdes per les vendes per internet


[bookmark: _Hlk126312495]5. Horari de prestació del servei

La botiga de Festa Major haurà d'estar oberta durant 10 dies, al voltant del dia 10 de juliol, Sant Cristòfol. L’horari variarà depenent del dia i les necessitats de servei, fent un mínim de 4h i un màxim de 8. L’horari sempre serà diürn, entre les 8.00h i les 22.00h.
El servei de cultura facilitarà a l’empresa guanyadora els horaris de la botiga com a mínim un mes abans de la seva obertura.

6. Calendari del servei

L’activitat online tindrà lloc com a aviat 30 dies abans de l’obertura de la botiga física, previ acord amb la regidoria de festes.

La botiga de Festa Major haurà d'estar oberta durant 10 dies, al voltant del dia 10 de juliol, Sant Cristòfol, en funció de l’inici de la festa major. El cap de setmana previ a la festa major la botiga ja haurà d’estar oberta. La previsió per al 2023 és:

01/07		17.30 h a 20.30 h
02/07		17.30 h a 20.30 h 
03/07		11 h a 13 h i de 17.30 h a 20.30 h
04/07		11 h a 13 h i de 17.30 h a 20.30 h
05/07		11 h a 13 h i de 17.30 h a 20.30 h
06/07		11 h a 13 h i de 17.30 h a 20.30 h
07/07		11 h a 13 h i de 17.30 h a 20.30 h
08/07		11 h a 13 h i de 17.30 h a 22.00 h
09/07		11 h a 13 h i de 17.30 h a 20.30 h
10/07		10.00 h a 14.00 h



7. Registre i dades dels participants

L’empresa adjudicatària no ha de registrar cap dada personal.

7. Material

L’Ajuntament posarà el material necessari per fer la difusió de la botiga (cartells) i bosses per posar el material venut. També es disposarà de taulell, cadires, armaris tancats i prestatgeries.

7. Seguiment i avaluació

Caldrà que hi hagi coordinació amb la responsable del projecte de Festa Major de l’Ajuntament i l’adjudicatari/ària s’hi reunirà quan sigui necessari. 

8. Durada del contracte 

El contracte tindrà vigència des de l’inici del contracte i fins el 30 de setembre 2023 i es podran fer 3 pròrrogues coincidint amb la festa major de 2024-2025-2026.


9. Previsió de la despesa 

La previsió de la despesa del primer any és de:

	Base imposable
	IVA 21%
	Total

	3.162,50 €
	664,13€
	3.826,63 €



La despesa de les 3 pròrrogues seria de: 

	Base imposable
	IVA 21%
	Total

	9.487,50 €
	1.992,38
	11.479,88



La despesa de la modificació del contracte suposaria:

	Base imposable
	IVA 21%
	Total

	632,50 €
	132,83 €
	765,33 €



Per tant, la despesa total del contracte seria de 

	Base imposable
	IVA 21%
	Total

	13.282,50 €
	2.789,34 €
	16.071,84 €

